На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-др. закон и 101/16-др. закон), члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), а у вези тачке 1. Закључка Владе Републике Србије 05 Број: 023-5096/2015 од 14.05.2015. и тачке 1. Закључка Владе Републике Србије 05 Број: 023-8329/2015 од 06.08.2015. године

Скупштина општине Инђија, на седници одржаној дана 20.септембра 2017. године донела је

**О Д Л У К У**

**О ИЗМЕНИ И ДОПУНАМА ОДЛУКЕ О ОТПИСУ ПОТРАЖИВАЊА**

**ОПШТИНЕ ИНЂИЈА ПРЕМА АКЦИОНАРСКОМ ДРУШТВУ**

 **„ИНДУСТРИЈА ОБУЋЕ БЕОГРАД“ БЕОГРАД**

1. У Одлуци о отпису потраживања општине Инђија према акционарском

друштву „Индустрија обуће Београд“ Београд („Службени лист општине Инђија“, број 16/17) у тачки 1. речи: „438.859,28 динара“ замењују се речима: „352.763,72 динара.“

 Тачка на крају замењује се запетом и додају се речи: „и то:“

 Додају се алинеја прва и друга које гласе:

„- на рачуну 711111 (порез на зараде) у износу од 344.382,30 динара и

* на рачуну 712112 (порез на фонд зарада осталих запослених) у износу 8.381,42 динара.“
1. Ову Одлуку доставити Министарству финансија - Пореска управа – Сектор за

наплату и Акционарском друштву „Индустрија обуће Београд“ Београд, ради даље реализације исте.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број:43-13/2017-I Председник,**

**Дана,20.септембра 2017.године**

**И н ђ и ј а Милан Предојевић**

**ОБРАЗЛОЖЕЊЕ**

Скупштина општине Инђија, на седници одржаној дана 10.07.2017. године донела је Одлуку о отпису потраживања општине Инђија према Акционарском друштву „Индустрија обуће Београд“ Београд („Службени лист општине Инђија“, број 16/2017).

 Одлука је достављена Министарству финансија - Пореска управа – Филијала Вождовац и Акционарском друштву „Индустрија обуће Београд“, Београд.

Дана 24.07.2017. године Министарство Финансија Пореска управа, Сектор за наплату Београд доставило је допис број 000-433-14-3867/2016 од 19.07.2017. године у којем се наводи да износ који је наведен у Одлуци о отпису потраживања општине Инђија према Акционарском друштву „Индустрија обуће Београд“ Београд („Службени лист општине Инђија“, број 16/2017) није тачан, односно да општини Инђија као уступљени приход припада 80% сходно одредбама члана 35. Закона о финансирању локалне самоуправе, које су биле на снази у периоду који је предмет конверзије. У наведном допису опредељени су износи који по записнику Пореске управе Филијала Вождовац од 02.02.2017. године као уступљени приходи припадају општини Инђија.

Одлуком о измени и допунама Одлуке врши се измена, односно допуна само у делу износа новчаних средстава на име припадајућих јавних прихода, а сходно напред наведеном допису Пореске управе - Сектора за наплату.

Имајући у виду напред наведено предлаже се Скупштини општине Инђија да Одлуку о измени и допунама Одлуке о отпису потраживања општине Инђија према Акционарском друштву „Индустрија обуће Београд“ Београд усвоји у тексту како је дат у материјалу.

Општинска управа општине Инђија

**ПРЕГЛЕД ИЗВШЕНИХ ИЗМЕНА**

1. Скупштина општине Инђија, одобрава, да се отпише потраживање Општине

Инђија, према Акционарском друштву „Индустрија обуће Београд“ Београд, ул. Кумодрашка бр. 263, матични број 07031637, ПИБ100000442, по основу пореза на зараде који је уступљени приход буџета локалне самоуправе, са стањем на дан 31. децембра 2015. године на име главног дуга и камате у износу од ~~438.859,28 динара~~, **352.763,72 динара** утврђеним Записником Министарства финансија – Пореска управа – Филијала Вождовац број 413-2-162-1/2016 од 02.02.2017. године**, и то:**

**- на рачуну 711111 (порез на зараде) у износу од 344.382,30 динара и**

* **на рачуну 712112 (порез на фонд зарада осталих запослених) у износу 8.381,42 динара.**